Josh Radnor

Joshua Thomas Radnor (født 29. juli, 1974) er en amerikansk skuespiller, filmproducer, forfatter og musiker. Han er bedst kendt for at spille Ted Mosby i den populære Emmy Award–vindende sitcom fra CBS, How I Met Your Mother. Han havde sin manuskript- og instruktørdebut med komediedramaet Happythankyoumoreplease fra 2010, for hvilken han vandt en Sundance Film Festival Audience Award og blev nomineret til en Grand Jury Prize.

Opvækst 
Radnor blev født i Columbus, Ohio ind i en jødisk familie, som søn af Carol Radnor (née Hirsch), en high school-studievejleder, og Alan Radnor, en advokat der arbejder indenfor medicinske søgsmål. Radnor har to søstre, Melanie Radnor og Joanna Radnor Vilensky.

Han voksede op i Bexley, Ohio, en forstad til Columbus, og opfostret ved den konservative jødedom. Han gik på den ortodokse jødiske skole Columbus Torah Academy, før han gik på Bexley High School og senere på Kenyon College, hvor han modtog en Paul Newman-pris fra skolens teaterafdeling og hvor han brugte forårssemestret 1995 på at gå på National Theater Institute at the Eugene O'Neill Theater Center i Waterford, Connecticut. Han dimitterede fra Kenyon med en bachelor of Arts i drama i 1996. Radnor tog sin master of Fine Arts i skuespil fra New York Universitys skuespilsprogram ved Tisch School of the Arts i 1999. Radnor deltog i det israelske oplevelsesprogram i Tzfat med Livnot U'Lehibanot i 1997.

Karriere 

Radnor blev castet til hovedrollen i The WB-serien Off Centre. Rollen blev dog re-castet til Eddie Kaye Thomas, før første afsnit blev sendt. I 2002 havde han sin Broadway-debut i sceneproduktionen af The Graduate, hvor han overtog rollen fra Jason Biggs, og spillede overfor Kathleen Turner og Alicia Silverstone. I 2004 medvirkede Radnor i The Paris Letter, sammen med hans fremtidige How I Met Your Mother-kollega, Neil Patrick Harris. Fra 2005 til 2014 havde Radnor en af de ledende roller i How I Met Your Mother, som fortsat er hans største rolle til dato.

I juli 2008 spillede han overfor Jennifer Westfeldt i premieren på stykket Finks, skrevet af Joe Gilford og instrueret af Charlie Stratton til New York Stage and Film. Radnor havde sin instruktørdebut i filmen Happythankyoumoreplease, hvor han både var manuskriptforfatter og medvirkende i komedie-dramaet fra 2010.

Hans anden instruktørrolle var i Liberal Arts, hvor han selv og Elizabeth Olsen medvirkede, den havde premiere på Sundance Film Festival den 22. januar, 2012. Radnor optrådte i Broadway-produktionen af Disgraced, som åbnede den 23. oktober, 2014 på Lyceum Theatre.

I oktober 2016 bekræftede Radnor, at han er medlem af bandet Radnor and Lee, sammen med den australske musiker Ben Lee. Radnor og Lee har kendt hinanden i "tolv eller tretten år efter at have mødt hinanden på settet til How I Met Your Mother" og endte med at skrive sange sammen. Deres debutalbum Radnor & Lee blev udgivet den 10. november 2017, og "modtog udbredt ros over hele linjen og cementerer duoen som et etableret par artister," skrev Rolling Stone. Den 19. februar, 2020 annoncerede Spin Radnor and Lees andet album, Golden State, til at blive udgivet på Flower Moon Records, med udgivlesen af den første single "Outside In." American Songwriter udgav senere musikvideon til albummets anden single, "Simple Harmony." På grund af COVID-19 pandemien blev albummets udgivelsesdato udskudt til juni 2020.

Radnors debut solo EP, One More Then I'll Let You Go, blev udgivet den 16. april 2021 fra Flower Moon Records. Rolling Stone beskrev premieren af den første single, "The High Road," den 10. marts 2021 med ordene "en forsigtig ballade om det brudte venskab han synger om... som har stærke effekter i form af klaver, akustisk guitar, orgel og knipsende fingre." EP's anden single, "You Feel New," havde premiere den 31. marts 2021 og nævnes af Rolling Stone, NPR, American Songwriter og Paste Magazine.

Radnor optræder for tiden i Amazon Prime-serien, Hunters, i rollen som Lonny Flash.

Privatliv 
I 2008 fortalte Radnor Los Angeles Times, at "jeg er udøver af transcendental meditation og det er blandt andet derfor jeg valgte det hus jeg gjorde, fordi jeg tænkte at det hus ville være et godt sted at meditere i."

Radnor er en ivrig Cloud Cult-fan. Han samarbejdede med bandet til at lave filmen The Seeker i 2016. Radnor forklarede, "Det der virkelig er musik for mig, og især hvad jeg mærker ved Cloud Cults musik, det er, at musikken rører noget der allerede findes i dig og kalder det frem. Hvis denne film kan gøre det samme, så kan jeg sove godt om natten."

Radnor har altid værnet meget om sit privatliv og kun nødigt delt oplysninger om hans kærlighedsliv. Radnor har dog bekræftet et forhold til skuespilleren Lindsay Price, efter hun havde en gæsteoptræden i How I Met Your Mother i 2007. De fandt sammen halvandet år senere, forholdet sluttede i 2009.  Radnor har også haft kortere forhold til skuespillerne Julia Jones og Minka Kelly.

Filmografi

Film

Tv

Musikvideoer

Teater

Priser og nomineringer

Diskografi

Radnor and Lee 
 Radnor and Lee (2017, Gold Village Entertainment)
 Golden State (2020, Flower Moon Records)

Solo 
 One More Then I'll Let You Go (2021, Flower Moon Records)

Andre optrædner 
 Paty Cantú & Josh Radnor – "Mirame" (2020, Universal Music Mexico)

Referencer

Eksterne henvisninger 

 
 
 
 Josh Radnor Bio at CBS – How I Met Your Mother

 
 

Skuespillere fra Ohio
Tegnefilmsdubbere fra USA
Personer fra Columbus